AlexejDobrolubov/national_council_slovak_2010 huggingface dataset:
48. schôdza NR SR - 5.deň - B. popoludní
Dátum: 2015-03-17
Poslanec: Fecko, Martin (OĽANO)
Druh vystúpenia: Vystúpenie s faktickou poznámkou

96. Ďakujem pekne. Pán Hlina, povedal si, že nechceš už žiadne experimenty, aby sme strácali čas, že by sme napríklad nejakých päť zákonov, desať, prijali zlých v tom referende a potom, zrazu, že by sa občania spamätali, že musia ísť na to referendum. Pýtam sa, ty si myslíš, že teraz s týmito zákonmi, ktoré teraz prijímame, neexperimentujeme? Neexperimentujeme? Veď je to nonsens, aby sme prijímali každý mesiac alebo rokovali o sedemdesiatich až stodvadsiatich zákonoch na každej schôdzi, ktorú tu máme! To neni experiment? Potom tu novelizujeme každé tri mesiace, štyri mesiace. To znamená, to nie sú experimenty? To nie je stratený čas? A potom, keď napríklad poviem jeden konkrétny príklad, zákon o pozemkových spoločenstvách, kde tu otrepujeme o hlavu pánu ministrovi, že ako, to znamená, to predkupné právo, a zistia, že o pol roka to musia novelizovať? A potom povedia, národ ešte nevyspel. To nie sú experimenty? Nestrácame tu čas? Tak myslím, že tento experiment, ktorý by bol v tých hlúpych piatich, možnože keby sa národ popálil, aby sme ich iniciovali do väčšej aktivity na rozhodovaní vecí verejných, myslím, že stál by za tento pokus. Pretože momentálne sa tu experimentuje s časom. A čas momentálne, neberte ma za slovo, ale zdá sa mi, že poslanci Národnej rady, doteraz čo tu boli, nevedia si vážiť čas národa, ktorý sa stráca tým, že príde nová vláda, zruší všetko, čo robila stará vláda, volebné obdobie a ideme všetky zákony nanovo preorať. To znamená, tu neni koncepcia. A tu sa stráca čas už 25 rokov. Ďakujem pekne.
48. schôdza NR SR - 5.deň - B. popoludní
Dátum: 2015-03-17
Poslanec: Fecko, Martin (OĽANO)
Druh vystúpenia: Vystúpenie s faktickou poznámkou

84. Ďakujem pekne. Pán kolega, plne súhlasím s tým, čo si povedal, že je veľká apatia medzi našimi občanmi ísť a rozhodovať o veciach verejných. A práve myslím si, že týmto naším zákonom, ktorý predkladáme, tým, že by sa kvórum rapídne znížilo, respektíve nebolo by žiadne, by sme prakticky aktivizovali našich občanov, aby sa začínali zaujímať o takéto veci, rozhodovanie o veciach verejných. A viete čím? Tým, že by si uvedomili, že nejaká malá hŕstka ľudí rozhodla, doslova odsúhlasí určitú hlúposť, iba kvôli tomu, že tí svedomití a poctiví neprišli, a uvedomelí, to znamená, v ďalšom referende by sa ich aktivita podľa mňa 100-percente zvýšila a na to referendum by išli, aby sa takéto ani neprijímali. To znamená, myslím, že stojí za to, aby sme tých päť, desať zákonov, ktoré by boli v takomto referende na začiatku prijaté, možnože aj hlúpe, na druhej strane by sa aktivizovala občianska angažovanosť vo veciach, aby na to referendum išli. Takže chcem veriť, že nájde aspoň u niektorých poslancov, najradšej, keby to bolo u všetkých, a hlavne, že by sme ich mali 76, tento náš návrh súcit a opodstatnenie. A myslím si, že to je o tej priamej demokracii, ktorú by sme tu chceli aj na Slovensku zažiť. Ďakujem pekne.
48. schôdza NR SR - 5.deň - B. popoludní
Dátum: 2015-03-17
Poslanec: Fecko, Martin (OĽANO)
Druh vystúpenia: Vystúpenie s faktickou poznámkou

8. Ďakujem pekne. Ako si povedal, pán kolega, že koho by to zaujímalo teraz, hej? Že ako? No viete, koho by to zaujímalo? No zaujímalo by to svedomie národa. Tých poctivých, ktorých tu ešte, aspoň verím, že máme, ktorí by chceli vidieť, že ako sa to vlastne berie a vlastne kam my to chceme kočírovať, tú našu ďalšiu budúcnosť. V akých intenciách? Veď 73 % na Slovensku je veriacich, sa hlási k viere. A tá ich učí, že by mali svoje skutky prehodnocovať v svetle pravdy, aké robili. Že nás nič nedobehne? Všetko nás dobehne. A ako sa hovorí, pravda očisťuje a lož zotročuje. Tak vieme, čo chceme? Ja viem. Ďakujem.
48. schôdza NR SR - 5.deň - A. dopoludnia
Dátum: 2015-03-17
Poslanec: Fecko, Martin (OĽANO)
Druh vystúpenia: Vystúpenie s faktickou poznámkou

60. Ďakujem pekne. Ja len okrajovo. Tiež som svojho času bol športovec, nie síce výkonnostný, nejaký prvoligista, ale tiež som v tejto oblasti pôsobil, hlavne vo futbale a v ľahkej atletike. A môžem povedať, že je to viac-menej o tom, ja tvrdím, o pevnej vôli a hrdinstve toho človeka, že sa rozhodne proste a ide. Mohol som chodiť do krčmy, mohol som chodiť za frajerkami, mohol som chodiť neviem kde, na nejaké čundre, ako sa hovorí. Ale ja som si povedal, že nie, chcem byť nejakým futbalistom, možno nejaký bežec maratónsky alebo neviem aký, tak sme chodili na tie tréningy. Tak myslím si, že tí, ktorí dosiahli takéto úspechy týkajúce sa napríklad, že sú víťazmi olympijskými, alebo hlavne nejaké tie medaily, myslím si, že stojí za to si ich uctiť a vážiť, že ich tu vôbec máme, a mali by byť vzorom, tak ako v každom nejakom odvetví. A tak ako povedal pán predkladateľ, že mali by to byť ľudia, ktorí sú bezúhonní, to znamená tí, ktorí berú ten šport, dá sa povedať, čestne. A to, že okrem toho funguje ako možnože nejaký profesionál alebo niečo iné, tvrdím, nikto ho do toho nenútil, aby išiel na tú olympiádu, aby bol nominovaný, pretože jeho výkon ho tam nominoval, že mohol ísť, tak myslím si, že máme právo a nejakú aj povinnosť týchto športovcov vyzdvihnúť. A neni to iba o nás. Je to aj o tých našich budúcich generáciách, ktoré prídu po nás, aby sme vedeli o nich, lebo môžem vám povedať otvorene, že strácajú sa nám, strácajú sa nám tie, by som povedal, vzory, za ktorými by mala naša ďalšia generácia tiahnuť aj v športe. Takže myslím si, že je to dobrý návrh, a samozrejme, keď tam budú nejaké pozmeňujúce návrhy, rád sa k nim pridám. Ale myslím si, že mali by sme sa tiež nad tým zamyslieť. Ďakujem pekne.
48. schôdza NR SR - 2.deň - B. popoludní
Dátum: 2015-03-11
Poslanec: Fecko, Martin (OĽANO)
Druh vystúpenia: Vystúpenie s faktickou poznámkou

102. Ďakujem pekne za reakcie. Pani kolegyňa, budem reagovať na teba. Ja som to myslel úprimne, zmeniť zákon v tom, čo je. Nemôžem za to, že je tak hrubý zákona a musím zmeniť príslušné paragrafy, ja za to nemôžem, viete, ako. To znamená, mohlo to byť celkom ináč, mohla to byť v jednom, alebo v druhom to mohlo byť. Jeden z nich bol aj vo výbore, neprešiel mi. Tým pádom berte tak, že áno, musel som to predložiť ešte raz. Ďakujem pekne. (Reakcie v sále.)
48. schôdza NR SR - 2.deň - B. popoludní
Dátum: 2015-03-11
Poslanec: Fecko, Martin (OĽANO)
Druh vystúpenia: Vystúpenie s faktickou poznámkou

92. Ďakujem pekne. Ja len krátko, pán kolega, na teba zareagujem, že áno, je tam viacero otázok, ktoré sú s otáznikmi v tomto zákone. A povedal si, že ten bod 118, že kto je, vlastne dal ten pozmeňujúci návrh, takže prakticky je to pán spravodajca pán Puci, takže ho upresním, keď ťa to zaujíma. Takže pán Puci dal tento pozmeňujúci návrh na výbore, ktorý bol teda akože schválený a je v spoločnej správe pod bodom 118. Takže iba na doplnenie k otázke, ktorú si položil. Ďakujem.
48. schôdza NR SR - 2.deň - B. popoludní
Dátum: 2015-03-11
Poslanec: Fecko, Martin (OĽANO)
Druh vystúpenia: Vystúpenie s faktickou poznámkou

22. Ďakujem pekne kolegom, že ste na mňa reagovali. Pán Čaplovič, ďakujem za poučenie. Ja ho beriem. Áno, ste ma poučili v niečom, čo neviem. Jasné, nie som majster sveta, takže super, je to tak. A keď učebnice budú vyriešené, o to lepšia nádej pre ďalších našich študujúcich, ktorí prídu študovať. A keď centrá voľného času splnili to, čo ste deklarovali, a pozriem sa na tie správy, tak potom dobre, vybili ste tromf z rúk tým, ktorí boli oponenti. O tom by to malo byť. Veď na to sme tu v parlamente, takže keď to bude tak, ako ste deklarovali, nemám problém. Kolega Kuffa, áno, myslím si, že meno školy robí veľmi veľa. A pokiaľ by sa to menilo, tak potom je v tom taký chaos, že neviete, kde vlastne máte ísť. Tak ešte raz potvrdzujem a zdupľujem to tak, že udržme to meno, ktoré raz tá škola si vytvára počas tých školských rokov, tých desaťročí, aby bolo podľa možností zachované. Ďakujem pekne.
47. schôdza NR SR - 1.deň - B. popoludní
Dátum: 2015-02-18
Poslanec: Fecko, Martin (OĽANO)
Druh vystúpenia: Vystúpenie s faktickou poznámkou

94. Ďakujem pekne. Pán kolega, iba zareagujem na jeden tvoj, tvoju myšlienku, a síce keď tu nebudú kontrolné orgány, tak sa nikde nepohneme, ja súhlasím stopercentne s tým, a hlavne aby v tých kontrolných orgánoch neboli politickí nominanti, aby tam boli tí, ktorí budú tú kontrolu vykonávať bez ohľadu, aký subjekt idú kontrolovať, a aby tam boli nezávislí odborníci, ktorí budú si svoju prácu viesť, odviesť na 100 %. Takže pokiaľ takto to si myslel, tak stopercentne s tebou súhlasím. Ďakujem pekne.
11. schôdza NR SR - 10.deň - B. popoludní
Dátum: 2012-12-12
Poslanec: Érsek, Arpád (MOST-HÍD)
Druh vystúpenia: Vystúpenie s faktickou poznámkou

20. Ďakujem, ďakujem za slovo. Samozrejme, pán kolega, podporím všetko, čo je pozitívne okolo športu, ale stálo by za to, že keby ste si preštudovali, že koľko stála príprava na olympiádu. Vieme, že zo slovenských športovcov sa zúčastnilo olympiády 47, najmenej športovcov od samostatnej éry Slovenska. A čo myslíte, koľko stála ich príprava, tých 47 športovcov, keď pobytové náklady a ostatné náklady platil olympijský výbor? Snáď bolo by dobré, keby tieto, tieto veci si naštudovali. A neviem prečo hovoríte, že nebudú také veľké výdavky práve z tejto kapitoly športu. Ale hovorili ste o materiáli, ktorý je predložený vo vláde. Neviem, či ste ho prečítali. A taký zlý materiál, ktorý je teraz predložený, ktorý, on nič nehovorí, žiadna konkrétnosť tam nie je, nie je tam napísané, jak sa budú rozdeľovať peniaze, jakým spôsobom, jakým kľúčom, čo sú priority nášho športu. Vy o tomto hovoríte, o tomto materiáli? Iný materiál asi nie je, asi o tomto hovoríte, pán kolega. Takže hovorím vám, hovoríte, zimný štadión je aký krásny. Aj ako krásne predražený, však? Z tých peňazí sa postavil aj jeden súkromný hotel, ktorému sme ešte teraz predali štrnásť percent, čo tam chýbalo. O čom rozprávate, pán kolega? Toto si treba uvedomiť predtým, jak prídete k tomu pultu. Aspoň si overte tie čísla, aké sú. Ďakujem veľmi pekne.
11. schôdza NR SR - 8.deň - A. dopoludnia
Dátum: 2012-12-07
Poslanec: Érsek, Arpád (MOST-HÍD)
Druh vystúpenia: Vystúpenie s faktickou poznámkou

14. Ďakujem, ďakujem za slovo. Samozrejme, pán poslanec, súhlasím s vami vo väčšom, čo ste povedal, ale dovoľte mi, dovoľte mi pár, naznačiť pár vecí, kde by sme mohli ešte stále ušporiť nejaké peniaze, čo sa týka rozvoja športu. A to podľa môjho názoru je jedna vec, že riadenie športu by malo ísť z jedného centra. Teraz je riadenie športu, sám dobre vieš, z troch centier: armáda, polícia a ministerstvo školstva. Už sú tam nejaké zbytočné, zbytočné miesta, ktoré by sme mohli nahradiť. Samozrejme, súhlasím s tým, že treba na Slovensku stavať štadióny. Nebol by som športovec, keby som išiel proti tomu. Len moja otázka znie, ak postavíme štadión napríklad z PPP projektov, aby potom tie PPP projekty sme nesplácali v ďalších rokoch z rozpočtu športovej kapitoly. Lebo to by potom, samozrejme, ublížilo každému. A samozrejme je najdôležitejšie sprehľadnenie toku financií v rozpočte športu. Nie je to dobre spravené, ale k tomuto sa asi vrátime vtedy, keď sa bude prejednávať ten nový zákon. Ale, samozrejme, dovoľte mi jednu poznámku, že jedno euro zainvestované do športu je návratnosť troch euro, troch evier(eur). Čiže si myslím, že je to dobrá investícia, čo sa týka aj zamestnanosti a všetkého okolo toho, samozrejme, u mládeže a aj smerom k zdravotníctvu. Ale dovoľte mi jednu poznámku, pán kolega Galis, nepodporil ste olympijskú rentu, to bola jedna možnosť pre športovcov, bola jedna možnosť, že by sme ukázali tým športovcom, že áno, Slovensko má záujem o tom, aj o tých. A to boli najlepší športovci, olympijskí víťazi a medailisti. Ale aj som povedal, odkiaľ treba zobrať tie peniaze, samozrejme, z TIPOS-u, kde sú tie peniaze, a určite by sme boli presvedčení, že tie peniaze potom idú na dobré miesto z toho podniku TIPOS.
11. schôdza NR SR - 6.deň - B. popoludní
Dátum: 2012-12-05
Poslanec: Érsek, Arpád (MOST-HÍD)
Druh vystúpenia: Vystúpenie v rozprave

Ďakujem za slovo. Vážená pani predsedajúca, vážený pán minister, vážené kolegyne, kolegovia, k tomu sa nebudem vyjadrovať, čo sme prebrali už na komisii, takže v krátkosti mi dovoľte len pár poznámok povedať. Aktivitu ministra školstva, vedy, výskumu a športu Slovenskej republiky zlúčiť doteraz existujúce dva fondy, Študentský pôžičkový fond a Pôžičkový fond pre začínajúcich pedagógov, na vytvorenie jedného fondu, Fondu na podporu vzdelávania, vo svojej podstate môžem podporiť. A môžem veriť, že tento fond nebudú sprevádzať kauzy, ako tomu bolo v nedávnej minulosti. Materiál prináša zmeny oproti súčasnému stavu v oblasti poskytovania pôžičiek študentom a pedagógom. Tiež to vnímam pozitívne. Na druhej strane, priznám sa, mám trochu zmiešané pocity z toho, že do okruhu osôb, ktoré môžu využívať, resp. v budúcnosti využiť možnosti, ktoré fond ponúka, patria aj pedagógovia. Niežeby som bol proti tomu, určite nie, ale myslím si, že danú situáciu doviedli ad absurdum. Potom tam môžu vznikať aj pôžičkové fondy pre lekárov, zdravotníckych pracovníkov, štátnych zamestnancov a iné osoby, ktorých prácu zamestnávateľ ocení len napr. výškou minimálnej mzdy. Bankový sektor na trhu poskytuje množstvo pôžičiek, úverov a iných produktov na preklenutie nepriaznivej finančnej situácie občanov Slovenskej republiky. O ich výhodnosti či nevýhodnosti nie je teraz potrebné diskutovať. Aká je finančná situácia v odmeňovaní pedagogických pracovníkov, vieme všetci dobre. A práve prebiehajúci štrajk učiteľov nám to v súčasnom období názorne dáva najavo. Na zvýšenie platov učiteľov nie sú v štátnom rozpočte prostriedky. Školstvo ako také dlhodobo zápasí s nedostatkom prostriedkov, nie sú zdroje na podporu širšieho spektra aktivít mládeže a nie sú dostatočné zdroje pre šport a ostatné potreby, čo sa týka v konečnom dôsledku školstva. Máme tu materiál, ktorý je premaľovanie fasády existujúceho, ktorý síce prináša určité vylepšenia, ale pre mňa osobne je aj posolstvom súčasnej vlády pre štrajkujúcich učiteľov: „Na vaše platy nemáme, tak nedáme.“ Ale môžeme si zobrať výhodnú pôžičku z vylepšeného fondu? Dovoľte mi pripomenúť slová súčasného premiéra vlády Slovenskej republiky, ktorý tiež ako premiér v slovenskej vláde v roku 2007 povedal, že na vianočné dôchodky bude, aj keby mal predať budovy Úradu vlády aj s pozemkom. Takže možnože, pán minister, nemáme niečo na predaj, aby sme mohli učiteľom prilepšiť? Ďakujem pekne.
11. schôdza NR SR - 5.deň - B. popoludní
Dátum: 2012-12-04
Poslanec: Érsek, Arpád (MOST-HÍD)
Druh vystúpenia: Vystúpenie s faktickou poznámkou

155. Ďakujem za slovo. Ja len v krátkosti. Poplatky za stavebné konanie a som veľmi rád, že sa to vrátilo, aj keď treba povedať, že ten zákon bol v platnosti od 1.10. Dúfam, že tí, ktorí mali preplácať teraz to povolenie, dajú si na tom záležať, že to podajú neskôr. Ale na druhej strane, nevšimol som si a to mi chýba v tom zákone, viete za socíku, keď sme niekedy stavali dom, tak sme ho stavali viac-menej pre vlastné účely, ako by som povedal, individuálne čiže svojpomocne, a to mi chýba v tom zákone, že ľudia, ktorí, ktorým by sme pomáhali týmto spôsobom za svojpomocnú výstavbu rodinného domu pre seba, nie ako developerovi, mne tam chýba trošku úľavy v týchto poplatkoch, pretože keď developer vie, samozrejme, stavia bytovky, stavia radové domy, tak vie ohodnotiť, že koľko bude stáť jasne jeho výstavba. Ale kto stavia svojpomocne a to ešte v obciach funguje, takže tam by som videl ešte možnosť niekde tie poplatky zmierniť. Ďakujem.
8. schôdza NR SR - 2.deň - A. dopoludnia
Dátum: 2012-10-17
Poslanec: Érsek, Arpád (MOST-HÍD)
Druh vystúpenia: Vystúpenie v rozprave

63. Vážený pán minister, vážený pán predsedajúci, ďakujem za slovo. Ja budem fakt krátky, stíhame to. Táto novela má podporiť a skvalitniť výuku na vysokých školách, jak povedal pán minister v začiatku. Spomenul si hlavné ciele, personálna a organizácie štúdia, riadenie kvality. Myslím si, že ak je to k lepšiemu, vedie to k lepšiemu, môžme s tým súhlasiť. Máme však určité výhrady, ktoré, dovoľte, aby som povedal. Hneď tie personálne. Samozrejme, aj nás trápi to predĺženie externého štúdia v tomto smere. Prečo si myslíte, že to bude lepšie? Budú to múdrejšie, lepšie, múdrejší študenti alebo absolventi, lepšie zvládnu štúdium, keď im predĺžime o dva roky? Myslím si, že nie. Mali by sme hľadať niekde v kvalite vyučovacieho procesu a, samozrejme, prístupu študentov, ktoré môžme ohodnotiť pri skúškach, pokiaľ to kvalifikačne nebude spĺňať, neni, neni sa o čom baviť a myslím si, že preto nie je potrebné predlžovať toto štúdium. Vo výbore tiež odznelo, však spolu sme tam sedeli, že každý z tých profesorov, ktorí už dlho robia so študentmi, majú na to iný názor. Tak, samozrejme, tí, ktorí robia externé štúdium, prichádzajú z praxe, majú iné videnie ako tí študenti, ktorí študujú kvázi len teoreticky, a tá prax tam, myslím si, že chýba. Čo sa týka, tam máme problém s tým - obmedzenie počtu študentov. Myslím si, že mala by to byť slobodná voľba. Výber štúdia takisto. Keď niekto si vyberá takú školu, kde už dopredu vie, že nebude mať uplatnenie, jeho je to, myslím si, že jeho vec, ale v každom prípade my to štúdium by sme nemali obmedzovať. Súhlasíme, samozrejme, s tým, že veda patrí na univerzitu, na vysoké školy. Tam by malo byť vytvorené také adekvátne zázemie, aby toto sa tam mohlo prevádzkovať alebo neobmedzene pokračovať pod vedením profesorov a tu by som sa dostal k tej poslednej veci, že áno, tí lietajúci profesori, ja neviem to posúdiť, kde je tá hranica tých lietajúcich profesorov. Myslím si, že určite by sme ich ich neobmedzili na to, že sa musia len na jednej škole, pretože aj ostatné vysoké školy majú určité predmety, kde hľadáme najlepšie kvality. Myslím si, že tie najlepšie kvality, ktoré sú a neni ich veľa tých profesorov na Slovensku, by mali mať možnosť, by mali mať možnosť vyučovať aj tam a odovzdávať všetky tie skúsenosti, ktoré majú, samozrejme. O to nám ide, ale tým, že nájdeme tam adekvátnu mieru toho, že kde je tá miera, ktoré to on zvláda, alebo už aj na tej druhej strane bude nejaké riziko slabšieho plnenia svojich povinností. Myslím si, že toto je prvé čítanie, a preto nebudem dlhý. V závere by som len toľko povedal, je tu ešte priestor, samozrejme, v druhom čítaní a myslím si, že pokiaľ pán minister bude vedieť zapracovať tieto naše pripomienky, ktoré odzneli tak z vládnej, ako aj koaličnej strany, myslím si, že tento zákon by mohol byť priechodný. Ide o dobrú vôľu a, samozrejme, o to, aby sme to zvážili a pripravili ten zákon, ako povedal aj pán Mamojka - v prechodnom období na takú úroveň, aby bol lepší, ako je teraz. Ďakujem za pozornosť.
7. schôdza NR SR - 10.deň - B. popoludní
Dátum: 2012-09-26
Poslanec: Érsek, Arpád (MOST-HÍD)
Druh vystúpenia: Vystúpenie s faktickou poznámkou

Ďakujem za slovo. Vážení priatelia, treba rozlíšiť, čo je cyklodoprava, čo je cykloturistika a čo sú horské bicykle a všetko to, čo sa prevádzkuje na týchto, tak by som povedal, bezpečných cestách. Samozrejme, viac-menej sa odohráva cyklodoprava v mestách, na vyznačených priestranstvách. cykloturistika na cyklistických chodníkoch, pokiaľ ich máme a, samozrejme, horské bicykle sa používajú v horách, vlastne sa tak bicykluje v horách. Ale myslím si, že nesmieme zabudnúť na bezpečnosť, pretože na tých cestách nebudú chodiť len dospelí ľudia, ale aj rodičia s deťmi. Čiže ja si myslím, že tak ako sú vyznačené turistické chodníky, tak mali by byť aj v lese vyznačené tieto trasy alebo horské trasy pre cyklistov, ktoré sú v prvom rade bezpečné, pretože vieme, že dochádza k úrazom a zbytočne potom budeme jeden na druhého ukazovať, že kto to zapríčinil, či tam mohol ísť alebo či tam nemusel ísť. Pokiaľ tam cyklista nebude chodiť na takých cestách, tak bude sám zodpovedný za svoju bezpečnosť. Samozrejme, podporujem slobodný pohyb, slobodný pohyb na lesných cestách, spolu to super súvisí, všetko je tak v poriadku. A nezabúdajme v poslednej miere na to, že horské bicykle sú aj olympijská disciplína a na poslednej olympiáde v tejto disciplíne práve vyhral Čech. Možnože by sa stálo za to pozrieť aj do toho zákona, ako to majú Česi spravené. Ale určite keď v nej vyhral Čech, tak majú vytvorené podmienky pre to, aby sa toto mohlo prevádzkovať. Takže ja som za to, ale za bezpečné chodníky a, samozrejme, za slobodný pohyb na lesných cestách. Ďakujem.
7. schôdza NR SR - 10.deň - A. dopoludnia
Dátum: 2012-09-26
Poslanec: Érsek, Arpád (MOST-HÍD)
Druh vystúpenia: Vystúpenie s faktickou poznámkou

Ďakujem. Ďakujem za slovo, pani predsedajúca. Niekedy je lepšie nerobiť nič, ako sa pokúsiť robiť protiústavnosť. Nechajme Ústavný súd, nech dokončí svoj verdikt, a potom pracujme. Ale vrátil by som sa mojou faktickou otázkou k tomu, čo som chcel povedať. Hovoríme, že musíme mať viazanosť na nejakú krajinu, moje meno je také maďarsky rýdze, že keby som tam asi nikoho nemal, aj tak budem Maďar ako repa, mám tam niekoho hľadať a keby som tam aj niekoho našiel, to by boli tí, ktorí boli protizákonne vysťahovaní, moja polovica rodiny, tak ja neviem to je väzba, protizákonne vysťahovaní, sami viete, o čom rozprávam, tak tam mám hľadať takúto väzbu alebo väzbu s takýmto menom? No je to trošku silné. Ďakujem.
7. schôdza NR SR - 8.deň - A. dopoludnia
Dátum: 2012-09-21
Poslanec: Érsek, Arpád (MOST-HÍD)
Druh vystúpenia: Vystúpenie s faktickou poznámkou

20. Ďakujem za slovo. Ja by som si dovolil odcitovať odpoveď hovorkyne Prezídia Policajného zboru pani Balogovej, kde sme dávali otázky. "Prosím o zaslanie štatistík", a tak ďalej, podľa zavinenia a podľa následkov nehôd. Štatistické údaje poslané k priloženej veci, koľko z nich bolo pod vplyvom alkoholu, výška alkoholu v krvi, bolo nad 0,5, okolo nula celá a koľko pod promile 0,5: "Výšku alkoholu v krvi štandardne štatisticky neevidujeme." Delenie podľa typu ciest 1, 2, 3, cesta cyklistická, cesta: "Polícia na celom Slovensku venuje dlhodobo zvýšenú pozornosť bezpečnosti cestnej premávky. Vykonávame dohľad nad cestnou premávkou nielen z dôvodu dodržania dopravných predpisov všetkými účastníkmi, ale aj z dôvodu zvýšenia hustoty premávky na väčšine hlavných ciest prvej triedy a medzinárodného významu a ciest druhej a tretej triedy." Takže tu môžeme konštatovať, že to nie je také jednoznačné, čo povedal pán poslanec Baška. Na druhej strane si dovolím povedať pár poznámok. Ja si neviem predstaviť na cyklistickom chodníku v Hainburgu, keď niekto vypije dva deci vína alebo nejakým takým spôsobom prejde na cyklistický chodník na Slovenskú republiku, tu ho zastaví policajt a nejakým spôsobom ho pokutuje. Treba povedať, že v Európskej únii štrnásť krajín toleruje 0,5 % alkoholu, a to nielen u cyklistov, ale aj u vodičov. Akurát nulovú toleranciu má Česko, Estónsko a Slovenská republika. Tak si myslím, že to nie je len späté s cestnou premávkou, ale neviem si predstaviť jednu vec, keď sami dobre viete všetci, že jedna krčma existuje v dedine na hornom konci, kde sa vydá ujo na bicykli na komunikácii, ktorá patrí obci, ktorá je v župe, lebo to nie je ani jednotka, ani dvojka, ani trojka. Ide na pivo na druhú stranu a číhajú policajti, lebo si dá dve pivá, tak ho chytíme, nevie zaplatiť pokutu a dokonca života budeme od neho... (Prerušenie vystúpenia časomerom.)